Sellepärast on leedulaste suur  üllatus ja hale sisse­kukkumine arusaadav, sest ta taga seisis Viesthardi ära­andmine ja lepingu murdmine sakslaste poolt. Leedulaste-eestlaste plaanid läksid seekord nurja, - need plaanid olidki ehk tõesti hädaohtlikud Riiale, - me näeme seda Läti Hendriku rõõmust plaanide äparduse puhul. Sakslased hindasid väga kõrgelt samgallide äraandmist nende kasuks: sakslased ikkestasid semgalle alles a. 1290, kui kõik teised juba ammu Saksa ikkes olid.